Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
IDF:n edetessä yhä syvemmälle Gazaan -
kaatuneiden määrä sen omissa riveissä kasvaa.
Shin Betin johtaja: "Iranilla on sormensa pelissä -
valtaosassa Lähi-idässä tapahtuvista vihollisuuksista."
Israelin parlamentin ulkoasiain- ja puolustuskomitean puheenjohtaja: -
Israel tavoittelee kansainvälistä sopimusta, -
joka lieventäisi sodan uhkaa Libanonin kanssa.
Israelin puolustusvoimien (IDF) laajentaessa operaatioitaan Gazassa -
yhteenotot terroristien kanssa yltyvät.
Se taas valitettavasti kasvattanee uhrilukua Israelin joukoissa.
Olemme edenneet sodassa vaiheeseen, jossa joukkomme -
operoivat suurilukuisesti Gazassa ja ovat kosketuksessa viholliseen.
Mitä laajemmin operoimme Gazassa, -
sitä enemmän syttyy tulitaisteluja ja myös uhriluku kasvaa.
Monet Hamas-terroristit saavat surmansa näissä tulitaisteluissa.
Lisäksi monet terroristit antautuvat. Antautumisia on tapahtunut päivittäin -
Jabaliyassa, Shujaiyassa ja myös Khan Yunisin sektorilla.
Julkista keskustelua varten on syytä korostaa, -
että voimankäyttösääntöihimme ei ole tullut muutoksia.
Divisioonat, prikaatit ja sotilaat astuvat sotatoimialueelle -
vasta sen jälkeen, kun ilmavoimat on tehnyt iskuja kyseisille alueille.
Suojatuli on aina voimakasta.
Näin olemme toimineet aiemmin, ja näin jatkamme.
Suojatuli edeltää aina maajoukkojen astumista Gazaan.
Näin toimittiin myös Shujaiyassa, jossa taisteluja on käyty viime päivinä.
Hävittäjät ja taisteluhelikopterit iskivät moniin kohteisiin: -
hyökkäystunneleihin, panssarintorjunta-asemiin -
ja sotilaskohteisiin, joista terroristit iskivät meitä vastaan.
Maa- ja ilmavoimien yhteistoiminta mahdollistaa sen, -
että pystymme tuhoamaan terrorirakenteita perusteellisesti.
Se on välttämätöntä, sillä tehtävämme on palauttaa turvallisuus alueelle, -
jotta israelilaiset voivat palata koteihinsa tietäen, -
että rajan toisella puolella ei ole enää terrorismia.
Tällä edesautetaan myös panttivankien vapauttamista.
Israelin pääministeri Benjamin Netanjahu -
vieraili Shin Betin päämajassa.
Shin Betin divisioonapäälliköt antoivat hänelle -
kattavan tilannearvion Israeliin kohdistuvista lukuisista haasteista.
Teknologian ja maajoukkojen yhteistoiminnan ansiosta -
meillä on Gazassa tiedusteluylivoima.
Se edesauttaa kahden tavoitteemme saavuttamista.
Nämä ovat edellytysten luominen panttivankien palauttamiseksi -
sekä Hamasin tuhoaminen. Myös Juudeassa ja Samariassa -
operoimme aktiivisesti, kuten juuri äsken Jeninissä.
Netanjahu kiitti Shin Betiä -
hellittämättömistä ponnisteluista ja uhrauksista -
sodassa valtiollisia ja ei-valtiollisia terroritoimijoita vastaan.
Arvostan syvästi kaatuneiden sotilaiden tekemää uhrausta -
ja myös sitä työtä, jota te täällä teette.
Näen näitä uhrauksia päivittäin. Luen niistä päivittäin.
Tiedän, että te, IDF ja toisinaan myös Mossad mahdollistatte kaikki yhdessä-
sen, että sotatavoitteidemme saavuttaminen edistyy kaiken aikaa.
Tämä on vaikea sota, mutta tulostakin on saavutettu: -
Hamasin murtuminen on jo alkanut. Yhä useammat ovat alkaneet käsittää,
että Israel aikoo jatkaa päättäväisesti loppuun saakka ja tuhota Hamasin.
Meillä ei ole muuta vaihtoehtoa. Tiedän, että te olette samaa mieltä.
Meidän on pysyttävä määrätietoisina.
Samaan aikaan meidän pitää tehdä töitä hellittämättä -
myös muilla sektoreilla. Meidän on puututtava Iranin toimiin -
ja ennen kaikkea estettävä sitä saamasta ydinaseita.
Mutta nyt keskitymme suorittamaan tämän tehtävän loppuun asti.
Murskavoitto Hamasista tuo monia etuja.
Se antaa meille huomattavan pelote- ja suostutteluvoiman.
Muu maailma istuu katsomossa -
ja haluaa nähdä, kuka tämän sodan lopulta voittaa. Näin se on.
Asiasta voidaan argumentoida puoleen ja toiseen, -
mutta viime kädessä maailmaa kiinnostaa se, kuka voittaa, -
me vai Hamas. Te olette keskeinen osa voittoa.
Uskon siihen, ja uskon teihin. Haluan kiittää teitä kaikkia.
Israel hakee ei-sotilaallista ratkaisua-
Iranin välikäden Hizbollahin taholta Libanonista tulevaan uhkaan.
Israelin parlamentin -
ulkoasiain- ja puolustuskomitean puh.joht. Juli Edelsteinin mukaan -
Israel yrittää tehdä liittolaisilleen ja kumppaneilleen tiettäväksi huolensa -
ja odotuksensa, jotta vältyttäisiin uuden rintaman avautumiselta.
Käännymme kaikkien maiden, -
USA:n, Ranskan, arabimaiden, minkä tahansa maan puoleen, -
jolla voisi olla jonkinlaista vaikutusvaltaa Libanoniin -
ja sen hallituksen rippeisiin.
Emme todellakaan halua avata pohjoiseen uutta rintamaa.
Uusi rintama avataan ainoastaan pakon sanelemana, -
eli jos Hizbollah hyökkää meitä vastaan pohjoisessa.
Siinä tapauksessa ei ole vaihtoehtoa.
Edelstein painotti, että Israel ei hyväksy missään tapauksessa sitä, -
että Hizbollah uhkaisi Pohjois-Israelin asukkaita.
Emme voi palata siihen tilanteeseen, -
jossa Hizbollah saattaisi joku päivä yllättäen -
hyökätä kibbutsejamme ja maatalousyhteisöjämme vastaan, -
jotka sijaitsevat alle kilometrin päässä raja-aidasta.
Siihen tilanteeseen ei ole paluuta.
Tavoitteemme on pitää Hizbollah-terroristit pois rajalta, -
ja edistämme asiaa tässä vaiheessa diplomatian keinoin.
Edelsteinilta kysyttiin, voisiko Israel harkita jälleen -
turvavyöhykkeen muodostamista Libanon―Israel-rajalle -
miehittämällä kaistaleen rajan kupeesta.
Turvavyöhyke, joka muodostettaisiin maata valtaamalla?
En pidä sitä uskottavana.
Ulkoasiain- ja puolustuskomitean puheenjohtaja totesi, -
että heti kun sopimus on solmittu, -
mikä tahansa rikkomus antaa Israelille oikeutuksen -
hävittää Hizbollah ja sen iranilais- isännät Libanonista lopullisesti.
Jos saamme aikaan sopimuksen ja huomaamme, -
että Hizbollah palaa takaisin alueelle,-
siinä tapauksessa uskon meidän ryhtyvän sotilaallisiin toimiin.
Toivon todella, että jos Hizbollah ei halua Libanonin tuhoutuvan -
― Libanonhan on joka tapauksessa heikoissa kantimissa ―
ja jos se haluaa osoittaa olevansa osa Libanonin hallintojärjestelmää, -
että se harkitsisi tarkkaan, -
kannattaako sopimusta rikkoa ja haastaa Israelia.
Hizbollah on jatkanut iskujaan Israelin ja Libanonin raja-alueella sijaitseviin-
IDF:n asemiin ja siviilikohteisiin.
Iskujen kiihtymisen vuoksi Israel on koventanut vastaiskujaan -
Hizbollahin kohteisiin Etelä-Libanonissa.
Hizbollah ilmoitti yhden jäsenensä kuolleen Israelin iskussa, -
mikä nosti 7.10. jälkeen kuolleiden Hizbollah-terroristien määrän 101:een.
Kymmeniä muita -
Hizbollahiin kytköksissä olevia terroristeja on niin ikään kuollut.
IDF on tehnyt pitkin päivää iskuja -
useisiin Hizbollahin kohteisiin Libanonissa. Lisäksi joukkomme -
iskivät useissa eri paikoissa rajaseudulla oleviin terrorisoluihin.
Sodan aikana olemme tehneet iskuja yli 110 terrorisolua vastaan.
IDF pysyy korkeassa valmiudessa pohjoisessa.
Ilmavoimiemme kalustosta on yli puolet valmiina pohjoista varten.
Olemme valmiit iskemään koska tahansa.
Tämä on osa pohjoisessa ylläpidettävää korkeaa valmiustilaa.
Meillä on monia kohteita katsottuna valmiiksi, -
mikäli meidän on välttämätöntä iskeä.
Pidämme pohjoisessa erittäin korkeaa valmiustilaa.
Olemme tarvittaessa valmiit välittömiin toimiin.
Yhdysvaltain Arleigh-Burke-luokan ohjushävittäjä USS Mason vastasi -
Marshall-saarten lipun alla purjehtivan Ardmore Encounter -aluksen -
hätäkutsuun Punaisellamerellä. Siviilitankkeri oli joutunut -
Iranin jemeniläiskätyrin, huthien Ansar Allahin hyökkäyksen kohteeksi.
Tapauksesta ilmoittaneen USCentcomin mukaan -
huthit yrittivät ensin nousta alukselle veneillä. Yritys kuitenkin epäonnistui,-
minkä jälkeen huthien kontrolloimilta alueilta Jemenistä ammuttiin -
tankkeria kohti kaksi ohjusta, joista kumpikaan ei osunut maaliinsa.
Hätäkutsun saanut USS Mason -
ampui sen jälkeen alas sitä kohti matkalla olleen lennokin.
Kyseessä oli itsepuolustustoimi. Kukaan ei loukkaantunut, -
eivätkä alukset vaurioituneet tapauksen yhteydessä.
Ardmore Encounter pääsi jatkamaan matkaansa ilman uusia häiriöitä.
Kiitos seurasta!
Rukoillaan rauhaa Jerusalemille ja pelastusta Israelille.
Huomenna perjantaina, hanukan viimeisenä päivänä, -
ei lähetetä Israel-uutisia.
Sotapäivityksiä jatketaan tavalliseen tapaan.
TV7 Israel toimii täysin lahjoitusten varassa.
Tukenne ansiosta ohjelmiamme voidaan katsoa ilmaiseksi.
Kiitos kaikille tukijoillemme, -
sillä te autatte meitä toimittamaan sisältöä, joka ratkaisee.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua ja iloista valon juhlaa!
Nähdään tulevien ohjelmien parissa. Siihen saakka shalom Jerusalemista!